lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru oc en es lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Salgalieši gatavi tiesāties pret krematorijas būvieceri – ZZ.lv
Vārda dienas svin: Rodrigo, Rauls
Gaitis Grūtups - 03.03.2022 - 17:12
Salgales pagasta Lauviņu saimniece Evisa Stankus stāsta, ka savas privātmājas vietu izraudzījusies pirms astoņiem gadiem. No viņas mājas logiem plānotā krematorija nebūtu redzama, tomēr Lauviņu saimniece ir pārliecināta, ka pilsētas “guļamvagonā”, par ko viņa uzskata savas mājas apkārtni, tāds bizness neiederas.
Braucot pa Iecavas šoseju Garozas virzienā, tūlīt aiz Teteles daudzviet redzami ceļa rādītāji ar māju nosaukumiem. Nu jau vairākus gadus Salgales pagasta teritoriju pie Lielupes un meža starp Iecavas šoseju un dzelzceļu par mājvietu izraugās ģimenes, kas vēlas būvēt privātmājas, kas būtu tuvāk dabai, mazāk nekā desmit kilometru no Jelgavas un arī ne tik tālu no Rīgas. Par to, ka dažu simtu metru attālumā no vairākām privātmājām (tuvākā ir apmēram piecdesmit metru attālumā) varētu atrasties arī krematorija, jau vairākus mēnešus liecina būvtāfele “Kulta ēka apbedīšanas pakalpojumu sniegšanai”. Projekta attīstītājs ir SIA “Silabite”, kas šī biznesa attīstīšanai zemi jau iegādājusi īpašumā.
Salgales pagasta protestējošo iedzīvotāju priekšstāve juriste Evisa Stankus uzsver, ka krematorijas būvieceres lietā pašvaldība ir pieļāvusi kļūdu. Proti, Jelgavas novada pašvaldības Ozolnieku administrācijas būvvalde jau pērnvasar 17. augustā jeb pirms būvieceres sabiedriskās apspriešanas ir izdevusi krematorijas būvei būvatļauju. Tādējādi pēc notikušā jeb post factum šis administratīvais akts vairs nav īsti apspriežams ne pašvaldībā, ne arī tiesā. E.Stankus piebilst, ka par būvatļaujas izdošanas faktu viņa uzzinājusi pirms divām nedēļām, nejauši pārskatot interneta vietni, kur tā bija publicēta. Juriste uzsver, ka Būvniecības likums vispirms prasa veikt būvieceres sabiedrisko apspriešanu un tikai pēc tam pašvaldība izsniedz vai arī neizsniedz būvatļauju, kuru turklāt pēc tam vienu mēnesi var apstrīdēt tiesā. E.Stankus un viņas domubiedri šajā lietā prasa atjaunot procesuālo termiņu un atcelt būvatļauju. Ja pašvaldība būvatļauju tomēr neatceltu, E.Stankus un viņas domubiedri varētu vērsties tiesā. Tomēr, viņasprāt, labāk būtu šo problēmsituāciju atrisināt bez tiesāšanās, kas var sanākt ilga un darbietilpīga. “No sirds ceram, ka Jelgavas novads veiks visas iespējamās darbības, lai aizsargātu vietējo iedzīvotāju tiesības, un pēc detalizētas situācijas izpētes atcels izsniegto būvvatļauju,” spriež E.Stankus. Juriste piebilst, ka Augstākās tiesas senāts ir izskatījis, viņasprāt, līdzīgu lietu Jūrmalā un šajā gadījumā ne viss, ko ir atļauts darīt uz lauksaimniecības zemes, būtu arī atbalstāms, vērtējot teritorijas attīstības perspektīvu.
Kaut arī vairums Jelgavas novada būvvaldes veiktās aptaujas dalībnieku iestājas pret krematorijas būvi šajā vietā, vēl aizvien pašvaldība nav skaidri formulējusi attieksmi pret šo SIA “Silabites” projektu. Pašvaldības pārstāve Enija Kreicberga-Kapša paskaidro, ka 23. februārī bija paredzēta Jelgavas novada domes priekšsēdētāja Madara Lasmaņa vadītās Administratīvo aktu strīdu komisijas sēde. Šajā sēdē būvvaldei bija uzdots sniegt padziļinātu skaidrojumu par radušos problēmsituāciju. Taču būvvalde to nebija paspējusi sagatavot, tāpēc jautājuma skatīšana ir atlikta uz vēlāku laiku, kad skaidrojums būs saņemts.
Kā liecina Jelgavas novada pašvaldībā pieejamie būvieceres materiāli, SIA “Silabites” pretī Vēsmiņām vēlētos būvēt sēru un krematorijas namu ar diviem virszemes stāviem, kuru kopējā platība ir 607 kvadrātmetri. Pirmajā stāvā plānotas divas ceremoniju zāles ar atsevišķām ieejām un vējtveriem, savukārt korpusā aiz mazās ceremoniju zāles paredzēta telpa kremēšanas krāsnīm. Vidējā korpusā iecerētas biroja, atpūtas, labierīcību, tehniskās telpas, kā arī telpa aizgājēja sagatavošanai kremācijai. Lielajai ceremoniju zālei otrajā stāvā tiks veidota muzikantiem piemērota telpa. Ēkai paredzētas četras izejas, kā arī divi transporta vārti. Savukārt piegulošajā teritorijā atvēlēta vieta autostāvvietai 64 automašīnām.
Saturs turpināsies pēc reklāmas.
Teksts un foto: Gaitis Grūtups
Lasiet 3.marta laikrakstā “Zemgales Ziņas”
Ekonomika Jelgavas novadā Uzņēmējdarbība
Tornī norisināsies tūrisma vakars “15 gadi ar vējiem krēpēs”
Svētdien vietām Latvijā īslaicīgi līs
Līdz 1. oktobrim var pieteikt kandidātus Jelgavas augstākajiem apbalvojumiem
“Mēs ziedam” – sieviešu kora “Vizma” 50 gadu jubilejas koncerts
Satiec rakstniekus Grāmatu svētkos Vircavā!
Ražas svētku gadatirgus Jelgavas novadā
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.